আজি সেনা বাহিনীৰ মুৰব্বী বিপিন ৰাৱতে ডিব্ৰুগড়ৰ দিনজান সেনা ছাউনি পৰিভ্ৰমণ কৰে। দুদিনীয়া ভ্ৰমণ সূচী লৈ উত্তৰ পূৰ্বাঞ্চল ভ্ৰমণলৈ অহা সেনা বাহিনীৰ মুৰব্বীজন আজি তেওঁৰ ভ্ৰমণ সূচী সামৰি নতুন দিল্লী লৈ ৰাওনা হয়। লগতে তেওঁ ডিব্ৰুগড়ৰ নৱম ৰাজপুতনা ৰাইফলচৰ সেনা শিবিৰ পৰিদৰ্শন কৰে। সূত্ৰ অনুসৰি জেনেৰেল ৰাৱতক অঞ্চলটোৰ নিৰাপত্তা ব্যৱস্থা সন্দৰ্ভত সংক্ষিপ্তসাৰ দাখিল কৰে দাও ডিভিজনৰ মেজৰ জেনেৰেল গজিন্দৰ সিঙে। যোৱা ৰাতি মণিপুৰত থকা সেনা মুৰব্বীজন আজি পোনে পোনে আহি ডিব্ৰুগড়ত উপস্থিত হয়। সেনা বাহিনীৰ শীৰ্ষ সূত্ৰৰ খবৰ অনুসৰি মুৰব্বীজনে তিনিচুকীয়া আৰু অৰুণাচল প্ৰদেশৰ উগ্ৰপন্থী বিৰোধী অভিযানৰ বুজ লয়। উল্লেখযোগ্য যে শেহতীয়াকৈ আলফা (স্বাঃ)এ তিনিচুকীয়াৰ স্থানীয় এজন যুৱকক অপহৰণ কৰাৰ লগতে বিজেপিৰ এজন স্থানীয় নেতা আৰু তেওঁৰ পুত্ৰক গুলীয়াই হত্যা কৰাৰ ঘটনাই জিলাখনৰ লোকসকলৰ মাজত সন্ত্ৰাসৰ সৃষ্টি কৰিছিল। উক্ত ঘটনাৰ পিছতে উগ্ৰপন্থীৰ বিৰুদ্ধে যৌথ অভিযান আৰম্ভ কৰা হৈছিল।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
